30 मिनट के भाषण में राज्य सरकार पर हमला, कहा- CG को भाजपा ही समझती है
Prime Minister Narendra Modi Raipur Visit Update; Bhupesh Baghel, Science College Ground, BJP नरेंद्र मोदी करीब 2 घंटे रायपुर में रहेंगे। 12:40 के आसपास रायपुर से यूपी के गोरखपुर के लिए रवाना हो जाएंगे। राजधानी में हाईवे, रेलवे और स्वास्थ्य से जुड़े प्रोजेक्ट लॉन्च करेंगे।
रायपुर दौरे पर पहुंचे प्रधानमंत्री नरेंद्र मोदी ने साइंस कॉलेज मैदान पर जनसभा के भाषण की शुरुआत छत्तीसगढ़ी में की। प्रदेश के देवी-देवताओं को याद करते हुए उन्होंने जय जोहार से लोगों का अभिवादन किया। इसके बाद उन्होंने सभा में आ रहे तीन कार्यकर्ताओं की सड़क हादसे में मौत पर श्रद्धांजलि दी। अपने 30 मिनट के संबोधन में कहा कि छत्तीसगढ़ में एक ही चर्चा है कि बदलबो-बदलबो ए दारी सरकार बदलबो। यह राज्य भाजपा ने बनाया है और यहां के लोगों को भाजपा ही समझती है। उन्होंने प्रदेश सरकार पर शराब घोटाले को लेकर जमकर हमला बोला।
पीएम मोदी ने अपने भाषण में केंद्र सरकार की योजनाओं की तारीफ की और कहा कि कांग्रेस करप्शन और कुशासन का मॉडल बन चुकी है। छत्तीसगढ़ में भी सिर्फ भ्रष्टाचार हुआ है, लेकिन हर भ्रष्टाचारी सुन ले भ्रष्टाचार पर कार्रवाई की गारंटी है। इससे पहले प्रधानमंत्री नरेंद्र मोदी ने 7600 करोड़ के कई योजनाओं की सौगात दी।
एक पॉइंट पर जानें प्रधानमंत्री नरेंद्र मोदी के भाषण की बड़ी बातें
प्रधानमंत्री का कांग्रेस पर निशाना
हम जितना मांगते हैं उससे ज्यादा मिलता है- भूपेश
जनसभा से पहले लोकार्पण समारोह में शामिल हुए सीएम भूपेश बघेल ने कहा- कि हम लगातार केंद्र से मदद मांगते रहते हैं। प्रधानमंत्री जी से भी लगातार संपर्क में रहते हैं। जितना मांगते हैं उससे ज्यादा मिला है। आगे भी हम छत्तीसगढ़ की समृद्धि के लिए मांग करते रहे हैं।
PM ने अंतागढ़ स्टेशन से पहली ट्रेन रवाना की
सड़क, पेट्रोलियम और दूसरे विभागों से जुड़ी योजनाओं के शुभारंभ के साथ ही प्रधानमंत्री नरेंद्र मोदी ने हरी झंडी दिखाकर अंतागढ़ रेलवे स्टेशन से पहली ट्रेन रवाना की। बस्तर के इस इलाके को इसके साथ ही पहली ट्रेन मिली। ये प्रदेश के दूसरे हिस्सों से अब अंतागढ़ को जोड़ेगी। इसके बाद प्रधानमंत्री ने प्रदेश के अलग अलग हिस्सों से यहां पहुंचे आयुष्यमान योजना के हितग्राहियों को सीधी मदद दी। इसके बाद प्रधानमंत्री मोदी यूपी के लिए रवाना हो गए।
रायपुर में 7600 करोड़ रुपए के विकासकार्यों की सौगात 
बीजेपी कार्यकर्ताओं से भरी बस दुर्घटनाग्रस्त,3 की मौत:हाईवा से टकराई गाड़ी, हादसे में 5 घायल; PM मोदी की सभा में शामिल होने निकले थे
सूरजपुर जिले से निकली बीजेपी कार्यकर्ताओं से भरी बस बिलासपुर के रतनपुर में दुर्घटनाग्रस्त हो गई। हादसे में 3 लोगों की मौत हो गई है, जिसमें 2 बीजेपी कार्यकर्ता और बस ड्राइवर शामिल है। विश्रामपुर के शिवनंदनपुर मंडल के भाजपा कार्यकर्ता प्रधानमंत्री नरेंद्र मोदी की रैली में शामिल होने के लिए रायपुर जा रहे थे। पूरी खबर पढ़िए